Pibydd bach

Aderyn a rhywogaeth o adar yw Pibydd bach a adnabyddir hefyd gyda'i enw gwyddonol Calidris minuta; yr enw Saesneg arno yw Little stint. Mae'n perthyn i deulu'r Pibyddion sydd yn urdd y Charadriiformes. Dyma aderyn sydd i'w gael yng ngwledydd Prydain ac mae i'w ganfod yng Nghymru. Talfyrir yr enw Lladin yn aml yn C. minuta, sef enw'r rhywogaeth. Mae'r rhywogaeth hon i'w chanfod yn Asia, Ewrop, Affrica ac Awstralia. Un o aelodau llai teulu'r rhydyddion yw'r Pibydd Bach. Mae'r Pibydd Bach yn nythu yn yr Arctic, yng ngogledd Ewrop a gogledd Asia. Mae'n aderyn mudol, ac yn y gaeaf mae'n symud tua'r de, cyn belled ag Affrica a de Asia. Yn y gaeaf mae'r pibyddion bach yn hel at ei gilydd yn heidiau, weithiau gyda rhydyddion eraill. O ran maint mae'r Pibydd Bach yn sylweddol llai na Phibydd y Mawn. Mae'n nythu ar lawr yn yr Arctig, gan ddodwy 3 neu 4 wy. Mae'n aderyn gweddol gyffredin ar y traethau yng Nghymru yn y gwanwyn a'r hydref, ond yn llawer prinach yn y gaeaf.